**АҚПАРАТТЫҚ ХАТ**

Ілияс Жансүгіров атындағы Жетісу университеті, журналистика кафедрасы 2026 жылдың 30 қаңтарында көрнекті ғалым, филология ғылымдарының докторы, профессор, Қазақстанның еңбек сіңірген қызметкері, сатира сардары Темірбек Қожакеевтің 100 жылдық мерей тойына орай **«Қожакеев әлемі»** тақырыбы аясында студенттер мен магистрлар арасында байқау өткізеді.

Байқауда жастар «Үздік ғылыми жұмыс», «Үздік баспасөз материалы» **(мерзімді басылымдарда шыққан материалдар ғана есепке алынады, сайт материалдары жарамсыз)**, «Үздік видео материал» аталымдары бойынша бақ сынасады.

***Байқаудың мақсаты*** – студенттер мен жас ғалымдардың ғылыми ізденісін арттыру, шығармашылық ойы мен жаңа идеяларын жүзеге асыруға ықпал ету.

***Байқаудың міндеті*** – қазақтың көрнекті ғалымы, филология ғылымдарының докторы, профессор, Қазақстанның еңбек сіңірген қызметкері, сатира сардары Темірбек Қожакеевтің ұлттық журналистиканы, баспа ісін дамытуға қосқан ерекше үлесін өскелең ұрпаққа таныстыру, кемеңгерлігі мен қайраткерлігін, адамгершілігі мен парасатын ғылыми ортаға, көпшілік қауымға кеңінен насихаттау.

***Байқаудың номинациялары:***

– Үздік ғылыми жұмыс;

– Үздік баспасөз материалы;

– Үздік видео материал;

***Жалпы ережелер:***

 1.1. Студенттердің оқудағы, ғылымдағы және журналистика мен PR саласындағы шығармашылық ізденістеріне қолдау көрсету, сондай-ақ көрнекті ғалым, филология ғылымдарының докторы, профессор, Қазақстанның еңбек сіңірген қызметкері Темірбек Қожакеев есімін өскелең ұрпақ есінде қалдыра отырып, өнегелі өмірін үлгі ету мақсатында тағайындалып отыр.

1.2. Байқау «Журналистика» мамандығы бойынша қазақ, орыс топтарында оқитын бакалавриаттар мен магистранттар арасында өтеді.

1.3. Алғыс хат байқау жеңімпаздарына үш аталым бойынша үш категорияда беріледі.

* I - орын
* II - орын
* III - орын

***Материалдарды қабылдау мерзімі:*** байқауға қатысатын жұмыстар 2026 жылдың 25 қаңтарына дейін [akkuadilseit@gmail.com](mailto:akkuadilseit@gmail.com) электронды поштасына жолданылады немесе журналистика кафедрасының 127 кабинетіне әкеліп тапсырылуы тиіс.

Байқау нәтижелері 2026 жылдың 30 қаңтарында жарияланады.

Байқаудың салтанатты бөлімінің басталауы сағат 11:00-де Ілияс Жансүгіров атындағы Жетісу университетінің 313 залында өтеді.

Байқауды І.Жансүгіров атындағы Жетісу университетінің журналистика кафедрасы ұйымдастырады.

**Әділқазылар алқасы**

Ең үздік жұмыстар әділқазылар алқасы мүшелерінің шешімімен іріктеледі. Әділқазылар алқасының құрамына І.Жансүгіров атындағы Жетісу университетінің оқытушы-дәріскерлері, журналистер, редакторлар кіреді.

***Байқаудың негізгі талаптары:***

**«Қожакеев әлемі»** атты байқаудың аясында өтетін ғылыми-зерттеу жұмыстары, баспасөз материалдары шараның мақсаты мен міндеттеріне сай болуы шарт.

***2. Марапаттау:***

2.1. Үздік деп танылған жұмыстың авторына «Алғыс хат» пен сыйлықтар табысталады.

2.2. Байқаудың қорытындысы республикалық, облыстық бұқаралық ақпарат құралдарында, әлеуметтік желілерде жарияланады.

***Ғылыми жұмыстар мен жобаларға қойылатын техникалық талаптар:***

Ғылыми жұмыс пен баспасөз материалының мерзімді басылымға шыққан нұсқасын «Журналистика» кафедрасына ұсынуы тиіс.

**Ғылыми жұмыстарға қойылатын талаптар:**

1. Ғылыми жұмыс (мақала) мәтіні 10 бет көлемінде өткізіледі (Жазылу талабы қосымшада көретілген).

2. Беттің форматы: төрт шеті де – 2 см;

3. Қарпі: Times New Roman, Kz Times New Roman, кегль - 14, 1-аралық интервал, жаңа жол – 1,25 см.

4. Әдебиеттер тізімі ғылыми жұмыстың соңында және тізім тәртібіне сәйкес жазылады. Сілтеме тік жақшамен көрсетіледі. Сілтемені қолданғанда дереккөздің бетін көрсетуі керек. Мысалы: [1, 256-б].

***Баспасөз материалына қойылатын талаптар:***

Баспасөз материалы қазақ, орыс тілінде қабылданады.

Мақаланы жазу барысында автор төмендегідей жоспарды ұстану қажет:

1. Автордың аты-жөні;
2. Мақаланың атауы;
3. Видео сапалы, анық болуы қажет;
4. Мақала мәтіні мұқият өңделіп, жіберілуі керек;
5. Тақырыбы дұрыс ашылмаған мақалалар жарияланбауы тиіс.

Міндетті түрде мерзімді басылымдарда жариялануы керек. Сайт материалдары есептелмейді.

***Видео материалға қойылатын талаптар:***

1. Видео «Қожакеев әлемі» тақырыбында сәйкес, мазмұны нақты әрі көркем болуы тиіс;
2. Ұзақтығы 5-10 минут;
3. Видео сапалы, анық болуы қажет;
4. Авторлық құқық сақталған, этикалық нормаларға сай болуы тиіс;
5. Видеоның атауы мен авторы көрсетілуі қажет;

**ҰЙЫМДАСТЫРУ КОМИТЕТІНІҢ МЕКЕН-ЖАЙЫ:**

Қазақстан Республикасы, Талдықорған қаласы, І.Жансугірова 187а,

І.Жансүгіров атындағы Жетісу Университеті, журналистика кафедрасы.

Журналистика кафедрасының меңгерушісі, философия докторы (PhD) Б.Ж.Каримова, тел.: +7 705 282 5681